
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 10. oktobra noteikumos Nr. 579 "Valsts un Eiropas Savienības atbalsta piešķiršanas kārtība Eiropas Jūrlietu, zvejniecības un akvakultūras fonda pasākumam "Sabiedrības virzītas vietējās attīstības stratēģiju īstenošana""" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījumi Ministru kabineta 2023. gada 10. oktobra noteikumos Nr. 579 "Valsts un Eiropas Savienības atbalsta piešķiršanas kārtība Eiropas Jūrlietu, zvejniecības un akvakultūras fonda pasākumam "Sabiedrības virzītas vietējās attīstības stratēģiju īstenošana""" (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5. panta ceturto un septīto daļu.
1.2. Mērķis
Mērķa apraksts
Noteikumu projekts ir sagatavots, lai precizētu atbalsta saņemšanas nosacījumus kārtībai, kādā piešķir valsts un Eiropas Savienības atbalstu Eiropas Jūrlietu, zvejniecības un akvakultūras fonda (turpmāk – EJZAF) darbības veidam "Sabiedrības virzītas vietējās attīstības stratēģiju īstenošana" (turpmāk – SVVA pasākums).
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
SVVA pasākumā atbalstu atbilstoši vietējās attīstības stratēģijai sniedz četrām darbībām: vietējās ekonomikas attīstības un transformācijas veicināšanai, vides resursu ilgtspējīgai izmantošanai, kā arī klimata pārmaiņu mazināšanai, zvejas vai jūras kultūras mantojuma izmantošanas veicināšanai un ostu infrastruktūras attīstības stiprināšanai.
Problēmas un risinājumi
Problēmas apraksts
Ievērojot līdzšinējo Ministru kabineta 2023. gada 10. oktobra noteikumu Nr. 579 "Valsts un Eiropas Savienības atbalsta piešķiršanas kārtība Eiropas Jūrlietu, zvejniecības un akvakultūras fonda pasākumam "Sabiedrības virzītas vietējās attīstības stratēģiju īstenošana"" īstenošanas pieredzi, kā arī diskusijās ar vietējām rīcības grupām identificētās praktiskās vajadzības, nepieciešams pilnveidot atbalsta nosacījumus.
Praksē secināts, ka atbalsta pretendentiem ar ierobežotām finanšu iespējām būtiskus izaicinājumus rada neliela apjoma būvdarbu projektu īstenošana, jo īpaši gadījumos, kad projektu īstenošanā iespējams izmantot vietējās kopienas resursus, brīvprātīgo iesaisti un pašu ieguldījumu. Vienlaikus spēkā esošais regulējums nenodrošina pietiekami elastīgus nosacījumus, lai pilnvērtīgi izmantotu vietējo kopienu esošo kapacitāti, zināšanas un praktiskās prasmes vietējās infrastruktūras, publiskās ārtelpas un kopienas aktivitāšu vietu uzlabošanā.
Līdz ar to nepieciešams paredzēt nosacījumus neliela apjoma būvdarbu īstenošanai, vienlaikus saglabājot atbalsta izlietojuma caurskatāmību, projekta rezultātu kvalitāti un atbilstību sabiedrības virzītas vietējās attīstības mērķiem. Šādas izmaiņas sekmētu aktīvāku vietējo kopienu iesaisti, efektīvāku pieejamā finansējuma izmantošanu un ilgtspējīgu vietējās teritorijas attīstību.
Risinājuma apraksts
Ieviesti papildinājumi (19.2, 19.3, 61. punkts un 31.21. apakšpunkts), kas paredz iespēju neliela apjoma būvniecības darbu projektu īstenošanā, kuriem nav nepieciešama būvniecības ieceres dokumentācija, kā projekta līdzfinansējumu piemērot ieguldījumu natūrā – brīvprātīgo darbu vai darbu bez atlīdzības. Ar grozījumiem noteikts, ka kopējais ieguldījums natūrā nepārsniedz 10 % no projekta kopējām attiecināmajām izmaksām.
Veiktās izmaiņas veicinās vienkāršu teritorijas labiekārtošanas projektu īstenošanu, mazinot administratīvo un finanšu slogu atbalsta pretendentiem, kā arī sekmēs vietējo iedzīvotāju iesaisti projektu īstenošanā un kopienu līdzdalību vietējās attīstības procesos, tādējādi stiprinot sociālo kapitālu.
Ieguldījuma natūrā novērtēšanā un piemērošanā tiks izmantota Finanšu ministrijas metodika "Par ieguldījumiem natūrā projektu līdzfinansēšanai 2021.–2027. gada plānošanas periodā".
Problēmas apraksts
Konstatēts, ka noteikumu 3.5. apakšpunktā ietverta atsauce uz regulu, kas zaudējusi spēku, tādēļ nepieciešams aktualizēt atsauci atbilstoši spēkā esošajam Eiropas Savienības tiesiskajam regulējumam.
Risinājuma apraksts
Precizēts noteikumu 3.5. apakšpunkts, aizstājot atsauci uz spēku zaudējušo Eiropas Parlamenta un Padomes Regulu (ES, Euratom) 2018/1046 ar atsauci uz spēkā esošo Eiropas Parlamenta un Padomes Regulu (ES, Euratom) 2024/2509 par finanšu noteikumiem, ko piemēro Savienības vispārējam budžetam.
Problēmas apraksts
Līdzšinējā regulējuma piemērošanas praksē konstatēts, ka prasība vērtēt grūtībās nonākuša saimnieciskās darbības veicēja pazīmes rada papildu administratīvo slogu gan atbalsta pretendentiem, gan Lauku atbalsta dienestam. Izvērtējot sabiedrības virzītas vietējās attīstības pieejas piemērošanas nosacījumus un attiecīgo komercdarbības atbalsta regulējumu, secināts, ka konkrētajā intervencē šādas pārbaudes veikšana nav nepieciešama. Vienlaikus finanšu risku pārvaldība un pareizas finanšu pārvaldības principa ievērošana tiek nodrošināta Lauku atbalsta dienesta veiktajā projektu izvērtēšanā. Līdz ar to nepieciešams precizēt regulējumu, atsakoties no prasības vērtēt grūtībās nonākuša saimnieciskās darbības veicēja pazīmes.
Risinājuma apraksts
Svītrots 8.8. apakšpunktā noteiktais nosacījums vērtēt, vai atbalsta pretendentam ir grūtībās nonākuša saimnieciskās darbības veicēja pazīmes, ņemot vērā, ka intervencei šāda prasība nav noteikta kā obligāta atbilstoši komercdarbības atbalsta regulējumam. Vienlaikus Lauku atbalsta dienests vērtē pareizas finanšu pārvaldības principa ievērošanu.

Problēmas apraksts
Spēkā esošā noteikumu redakcija nepietiekami skaidri nosaka Eiropas Komisijas Regulas (ES) 2022/2473 prasību piemērošanu attiecībā uz atbalsta saņēmēja atbilstību mikrouzņēmuma, mazā vai vidējā uzņēmuma statusam (MVU). Saskaņā ar regulas 55. pantu MVU statusa prasība ir attiecināma uz komercdarbības atbalsta saņēmējiem, taču tā nav piemērojama sabiedriskā labuma projektiem.
Lai novērstu interpretācijas riskus un nodrošinātu viennozīmīgu regulējuma piemērošanu projektu izvērtēšanā, nepieciešams precizēt noteikumu redakciju, skaidri nodalot prasības, kas attiecas uz komercdarbības atbalsta projektiem, no sabiedriskā labuma projektiem.
Risinājuma apraksts
Precizēta noteikumu 16.4. apakšpunkta redakcija, skaidri nosakot, ka regulas 2022/2473 prasības nav piemērojamas atbalsta saņēmējiem, kuri īsteno sabiedriskā labuma projektus.
Problēmas apraksts
Pastāv ierobežotas iespējas nodrošināt zvejniekiem darba drošībai un atpūtas režīmam atbilstošus apstākļus zvejas vietās. Piekrastes zvejniekiem zvejas vietās nav radīta darba
drošībai un atpūtai piemērota infrastruktūra, tostarp tā sauktās tīklu mājas ar ģērbtuvēm, labierīcībām un iespējām atpūsties, ieturēt maltītes (atjaunot spēkus) starp zvejas reizēm.
Vienlaikus piekrastes zvejniekiem arvien biežāk nākas veikt zveju attālāk no pastāvīgajām bāzes vietām, tostarp pieaugot roņu radītajiem postījumiem piekrastes zvejā un paplašinot zvejas aktivitātes citās piekrastes teritorijās. Tas palielina pārvietošanās laiku un samazina iespējas nodrošināt pilnvērtīgu atpūtu starp zvejas reizēm.
Ņemot vērā zvejniecības nozares specifiku, kā arī darba aizsardzības un atpūtas laika prasības, zvejniekiem ir būtiski nodrošināt minimālos apstākļus atpūtai, aizsardzībai pret laikapstākļiem, higiēnai un ēdienreižu ieturēšanai zvejas vietu tuvumā. 
Līdz ar to nepieciešams radīt elastīgākus nosacījumus, kas ļautu piekrastes zvejniekiem nodrošināt darba drošības un atpūtas vajadzībām pielāgotus risinājumus, tādējādi uzlabojot darba apstākļus, sekmējot veselības aizsardzību un mazinot ar darba vidi saistītos riskus piekrastes zvejniecībā.
Risinājuma apraksts
Noteikumi papildināti ar 24.11.21 apakšpunktu, paredzot, ka dzīvojamo autofurgonu un dzīvojamo piekabju (kempingpiekabju) iegādes izmaksas ir attiecināmas, ja pretendents ir zvejas kuģa īpašnieks vai piekrastes zvejnieku biedrība.
Problēmas apraksts
Projektu kārtām, kas ilgst ilgāk par 30 dienām, brīdī, kad iesniegto projektu īstenošanai pieteiktais publiskais finansējums sasniedz 80 procentu no konkrētajā kārtā pieejamā finansējuma, Lauku atbalsta dienesta un vietējās rīcības grupas tīmekļvietnē tiek publicēts paziņojums par to, ka projektu iesniegumu iesniegšana beigsies pēc 30 dienām, ja līdz izsludinātā iesniegumu iesniegšanas termiņa beigām atlicis vairāk nekā 30 dienu. Līdzšinējā pieredze liecina, ka ne vienmēr var nofiksēt 80 procentu sasniegšanu no konkrētajā kārtā pieejamā finansējuma. Ar pēdējo iesniegto projekta iesniegumu var tikt rezervēts publiskais finansējums 100 procentu apmērā, un tad projektu pieņemšanu nav iespējams pagarināt vēl uz 30 dienām.
Risinājuma apraksts
Ar grozījumiem tiek precizēta 30. punktā noteiktā projektu pieņemšanas kārtas izsludināšanas kārtība, ja ir nepārtraukta projektu pieņemšanas kārta, kas ir ilgāka par 30 dienām, un ar pēdējo projekta iesniegumu tiek rezervēts publiskais finansējums 100 procentu apmērā. Tad projektu kārta tiek pabeigta un projektu pieņemšana neturpinās vēl 30 dienas. Lai atbalsta pretendenti būtu informēti par publiskā finansējuma atlikumu nepārtrauktās projektu kārtas laikā, noteikumu projekta 39.1 punktā tiek noteikts, ka vietējā rīcības grupa reizi mēnesī pēc iesniegto projektu izvērtēšanas savā tīmekļvietnē ievieto paziņojumu par konkrētajā kārtā pieejamo publisko finansējumu.
Problēmas apraksts
SVVA pasākuma īstenošanas procesā ir konstatēta nepieciešamība pēc vairākiem tehniskiem un redakcionāliem grozījumiem, kas precizē atbalsta saņemšanas nosacījumus, attiecināmās un neattiecināmās izmaksas, iesniedzamos dokumentus un projekta īstenošanas nosacījumus.
Risinājuma apraksts
Veikti grozījumi noteikumu 8.7. apakšpunktā, palielinot projekta kopējo attiecināmo izmaksu slieksni no 50 000 euro līdz 70 000 euro, tādējādi atvieglojot atbalsta saņemšanas nosacījumus mazāka apmēra projektiem, kuriem tiek piemērotas prasības par ekonomiskās dzīvotspējas rādītāju nodrošināšanu.

Precizēti atbalsta saņemšanas nosacījumi un precizētas būvniecības darbu attiecināmās un neattiecināmās izmaksas (noteikumu 8.6.1., 18.2., 18.3., 18.31 apakšpunkts), nosakot tās vispārīgāk, bet vienlaikus paredzot, ka pēc projekta īstenošanas būvniecības izmaksas iekļauj pamatlīdzekļa vērtībā (kapitalizē). Grozījumi izdarīti, lai neierobežotu atbalsta pretendentu, izvēloties projektā plānotajām darbībām atbilstošos būvniecības darbus, un to saskaņošanas procesu atbilstoši spēkā esošajam būvniecības regulējumam. Ievērojot minēto, grozījumi skar arī iesniedzamos dokumentus (31.3., 31.7. apakšpunkts un 36., 37. punkts).

Svītrota prasība atbalsta pretendentam projekta iesniegumam pievienot pašnovērtējumu par projekta atbilstību vietējās attīstības stratēģijā konkrētajai rīcībai noteiktajiem projektu vērtēšanas kritērijiem. Minēto dokumentu vietējā rīcības grupa var noteikt par iesniedzamo dokumentu, izsludinot projektu pieņemšanas kārtu, ja tas ir nepieciešams, lai atvieglotu projekta vērtēšanu, piemēram, pastāvot specifiskiem projektu vērtēšanas kritērijiem, atbalsta pretendents var precīzāk norādīt, kur projekta iesniegumā ir sniegta informācija konkrētā kritērija izvērtēšanai.

Tā kā vietējās rīcības grupas visus ar projektu vērtēšanu saistītos dokumentus Lauku atbalsta dienestam iesniedz Elektroniskajā pieteikšanās sistēmā elektroniski, ir noteikta prasība visus dokumentus – projektu sarakstu, lēmumus, lēmējinstitūcijas sēdes protokolus, lēmējinstitūcijas pārstāvju un paraksttiesīgās personas interešu deklarācijas, projektu vērtētāju individuālo vērtējumu – sagatavot atbilstoši normatīvajiem aktiem par elektronisko dokumentu noformēšanu un parakstīt ar drošu elektronisko parakstu. 

Ievērojot vienkāršo izmaksu specifiku, ka atbalsts tiek piešķirts par projektā sasniegto rezultātu vai starprezultātu, noteikumu 8.1 punktā minētajā gadījumā atbalsta pretendents projekta uzsākšanu apliecina ar informāciju par projektā īstenotām darbībām.

Noteikumos precizēts projekta īstenošanas nosacījums, ka tad, ja projekta īstenošanai bija nepieciešama Valsts vides dienesta reģionālās vides pārvaldes atļauja saskaņā ar normatīvajiem aktiem par piesārņojošo darbību veikšanu, atbalsta saņēmējs pēdējo maksājumu saņem pēc atbilstošas A vai B kategorijas piesārņojošas darbības atļaujas vai C kategorijas piesārņojošas darbības apliecinājuma iegūšanas.
Vai ir izvērtēti alternatīvie risinājumi?
Jā
Apraksts
Izstrādājot grozījumus, tika izvērtēta iespēja saglabāt esošo regulējumu, neparedzot ieguldījumu natūrā attiecināmību neliela apjoma būvniecības darbos. Tomēr, ņemot vērā līdzšinējo projektu īstenošanas pieredzi un vietējo rīcības grupu sniegto informāciju, secināts, ka esošie nosacījumi ierobežo tādu kopienas iniciatīvu īstenošanu, kurās būtiska loma ir vietējo iedzīvotāju brīvprātīgajam darbam un pašu iesaistei. Līdz ar to tika atzīta ieguldījumu natūrā, kas nepārsniedz 10 % no projekta kopējām attiecināmajām izmaksām, piemērošana, nosakot skaidrus nosacījumus un maksimālo apmēru.
Vai ir izvērtēts prasību un izmaksu samērīgums pret ieguvumiem?
Jā
Apraksts
Ir izvērtēts prasību un administratīvā sloga samērīgums pret plānotajiem ieguvumiem. Noteiktais ierobežojums, ka ieguldījums natūrā nepārsniedz 10 % no projekta kopējām attiecināmajām izmaksām, nodrošina samērīgu pieeju starp elastīgāku projektu īstenošanu un finanšu kontroles prasībām. Veiktās izmaiņas nerada būtisku papildu administratīvo slogu atbalsta pretendentiem vai iesaistītajām institūcijām, jo ieguldījumu natūrā uzskaite un novērtēšana tiks veikta atbilstoši Finanšu ministrijas metodikai "Par ieguldījumiem natūrā projektu līdzfinansēšanai 2021.–2027. gada plānošanas periodā". Vienlaikus paredzētā pieeja nodrošinās lielāku elastību neliela apjoma projektu īstenošanā un sekmēs vietējo kopienu iesaisti, tādējādi ieguvumi ir samērīgi ar piemērojamām prasībām.
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
-
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Noteikumu projektā ietvertais tiesiskais regulējums attieksies uz atbalsta pretendentiem, tostarp fiziskām personām, kas uzsāk vai plāno veikt saimniecisko darbību.
Noteikumu projekts nerada ietekmi uz administratīvo slogu atbalsta pretendentiem, jo atbalsts ir pieejams arī projekta sagatavošanai (noteikumu 18.8. apakšpunkts).
Juridiskās personas
nevalstiskās organizācijas
mikrouzņēmumi
jaunuzņēmumi
vidējie uzņēmumi
vietējās rīcības grupas, t. i., biedrības un nodibinājumi, kam piešķirts atbalsts sabiedrības virzītas vietējās attīstības stratēģijas īstenošanai
Ietekmes apraksts
Noteikumu projektā ietvertais tiesiskais regulējums attieksies uz atbalsta pretendentiem, tostarp fiziskām personām, kas uzsāk vai plāno veikt saimniecisko darbību.
Noteikumu projekts nerada ietekmi uz administratīvo slogu atbalsta pretendentiem, jo atbalsts ir pieejams arī projekta sagatavošanai (noteikumu 18.8. apakšpunkts).
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Jā
Ietekmes apraksts
Noteikumu projektam ir pozitīva ietekme uz nozares konkurētspēju, jo vietējās attīstības stratēģijas ietvers atbalstu vietējās ekonomikas attīstības un transformācijas veicināšanai, sekmējot uzņēmumu konkurētspēju, izaugsmi un jaunu darbavietu radīšanu.
2.2.3. uz uzņēmējdarbības vidi:
Jā
Ietekmes apraksts
Noteikumu projektam ir pozitīva ietekme uz uzņēmējdarbības vidi, jo grozījumi sekmēs atbalsta pretendentiem skaidrāku atbalsta saņemšanas nosacījumu izpratni un atvieglos atbalsta saņemšanu nelieliem projektiem, tā nodrošinot veicinošus apstākļus uzņēmējdarbības uzsākšanai vai attīstīšanai vietējo rīcības grupu darbības teritorijās.
2.2.4. uz mazajiem un vidējiem uzņēmējiem:
Jā
Ietekmes apraksts
Noteikumu projektam ir pozitīva ietekme uz maziem un vidējiem uzņēmējiem, jo grozījumi atvieglo atbalsta saņemšanas iespējas.
2.2.5. uz konkurenci:
Nē
2.2.6. uz nodarbinātību:
Jā
Ietekmes apraksts
Programmā zivsaimniecības attīstībai 2021–2027 (PZA 21–27) viens no paredzētajiem rezultātu rādītājiem ir jaunu darbavietu radīšana. To plānots sasniegt ar sabiedrības virzītas vietējās attīstības stratēģiju īstenošanu. Tādējādi atbalsta saņēmēji, radot jaunas darbavietas, veicinās nodarbinātību.
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32024R2509
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2024. gada 23. septembra Regula (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādātā redakcija)
Apraksts
-
ES tiesību akta CELEX numurs
32021R1060
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2021. gada 24. jūnija Regula (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai
Apraksts
-
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2024. gada 23. septembra Regula (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādātā redakcija)

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas 2024/2509 61. panta 3. punkts
	Noteikumu projekta 3.5. apakšpunkts
	Pārņemtas pilnībā
	Neparedz stingrākas prasības.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Neparedz dalībvalsts rīcības brīvību.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Noteikumu projekts nesatur nacionālās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010. gada 23. februāra instrukcijai Nr. 1 "Kārtība, kādā valsts pārvaldes iestādes sniedz informāciju par tehnisko noteikumu projektu" 4.1. apakšpunktu.

	Cita informācija
	-

	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2021. gada 24. jūnija Regula (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas  2021/1060 67. panta 1. punkts
	Noteikumu projekta 19.2 punkts
	Pārņemtas pilnībā
	Neparedz stingrākas prasības.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Regulas  2021/1060 67. panta 1. punktā dotā rīcības brīvība izmantota, paredzot ieguldījumus natūrā. Konkrētā rīcības brīvība izmantota, lai atvieglotu ar neliela apjoma būvdarbiem saistītu projektu īstenošanu atbalsta pretendentiem, kam ir ierobežotas finanšu iespējas, aktivitātē "Kopienu spēcinošas un vietas attīstību sekmējošas iniciatīvas".

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Noteikumu projekts nesatur nacionālās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010. gada 23. februāra instrukcijai Nr. 1 "Kārtība, kādā valsts pārvaldes iestādes sniedz informāciju par tehnisko noteikumu projektu" 4.1. apakšpunktu.

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Lauku atbalsta dienests
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Zemkopības ministrija
Lauku atbalsta dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
Vietējo rīcības grupu sagatavoto sabiedrības virzītas vietējās attīstības stratēģiju īstenošana sekmēs vietējās piekrastes teritorijas.
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Jā
Apraksts
Vietējo rīcības grupu sagatavoto sabiedrības virzītas vietējās attīstības stratēģiju īstenošana sekmēs vietējās teritorijas attīstību, tostarp sociālekonomiskās situācijas uzlabošanos.
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

